
ÚVOD
Ľudia sú slobodní a rovní v dôstojnosti i v právach.

Základné práva a slobody sú neodňateľné, neodcudziteľné, nepremlčateľné a nezrušiteľné.
Ústava SR, Druhá hlava, základné práva a slobody článok 1.2

Školský poriadok Spojenej školy je základným a záväzným vnútroškolským dokumentom. Predstavuje súhrn noriem, zásad a pravidiel spolužitia celého kolektívu žiakov, pedagogických a ostatných zamestnancov školy, rodičov, ostatných zákonných zástupcov žiakov a verejnosti, ktorí sú v kontakte so školou. 

Škola poskytuje výchovu a vzdelávanie žiakom so špeciálnymi výchovno-vzdelávacími potrebami. Cieľom školy je vytvárať také podmienky, aby každý žiak vzhľadom k svojmu postihnutiu získal čo najvyšší štandard zručností a spôsobilostí, aby každý žiak pri použití špeciálnych metód a prostriedkov výučby bol vo výchovno-vzdelávacom procese úspešný a pripravený na život.

V záujme naplnenia práva na vzdelanie vedenie školy zabezpečí vnútorný chod školy, organizáciu života žiakov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a mimoškolskej činnosti. Škola bude dôsledne dodržiavať Deklaráciu práv dieťaťa a Listinu základných ľudských práv a slobôd vo vzťahu k žiakom, pedagogickým a ostatným zamestnancom školy.
Škola je vhodným prostredím na odovzdávanie hodnôt a poznatkov potrebných na zapojenie sa mladých ľudí do demokratickej a občianskej spoločnosti. Mala by dať žiakom možnosť poznať svoje práva a naučiť sa ich využívať v bežnom živote.

Čl. I

ORGANIZÁCIA VYUČOVACIEHO DŇA

Školský poriadok je súhrn pravidiel, ktorými sa riadi každý žiak.
Žiak sa v škole správa slušne, v duchu porozumenia, znášanlivosti a priateľstva, dbá na pokyny pedagogických zamestnancov a podľa svojich schopností sa svedomito pripravuje na vyučovanie, dodržiava školský poriadok. Žiak sa tak správa aj mimo vyučovania, a to aj počas voľných dní a prázdnin, aby neporušoval zákazy spolunažívania a mravné normy spoločnosti a robil česť škole aj sebe. 
S týmto školským poriadkom sú oboznámení učitelia na pedagogickej rade na začiatku 
šk. roka, žiaci na triednickej hodine v prvom vyučovacom týždni a rodičia na septembrovej plenárnej Rodičovskej rade.
Režim dňa
1. V škole sa vyučuje podľa rozvrhu hodín schváleného riaditeľom školy. 
2. Meniť schválený rozvrh hodín je neprípustné. 
3. Výnimky povoľuje riaditeľ školy alebo jeho zástupca. 
4. Rozvrh hodín je umiestnený v každej triede.

Vyučovací čas v Špeciálnej základnej škole, Praktickej škole (ďalej ŠZŠ, PrŠ):
	1.vyučovacia hodina
	  8.00  –    8.45  hod.

	2.vyučovacia hodina
	  9.05  –    9.50  hod.

	3.vyučovacia hodina
	  9.55  –  10.40  hod.

	4.vyučovacia hodina
	10.45  –  11.30  hod.

	5.vyučovacia hodina
	11.35  –  12.20  hod.

	6.Vyučovacia hodina
	12.25 –  13.05 hod.



Časový rozvrh v materskej škole pre deti so zdravotným znevýhodnením (ďalej MŠ pre deti so ZZ):  7.30 hod. – 14.30 hod.
Všetky pravidelné schôdze v škole /PP, PR, MZ,RZ a pod./ sa konajú podľa osobitného plánu, ktorý schvaľuje riaditeľka školy. Nepravidelné schôdze a rôzne iné aj mimoškolské zasadnutia musia byť schválené riaditeľkou školy.

Vyučovací proces žiakov je organizovaný v triedach, učebniach ( kuchyňka, pohybové štúdio, multisenzoriálna miestnosť – snoezelen ).

Informačný systém školy: 

Zákonní zástupcovia detí sú o činnosti materskej škole a akciách, ktoré prebiehajú v škole pravidelne informovaní nasledovným spôsobom: 

· výveskami na nástenke vo vstupnej hale 

· výveskami na vchodových dverách školy  

· prostredníctvom webovej stránky školy: www.spojenaskolatt.sk
· plenárne zasadania rodičovských rád

· triedne zasadania rodičovských rád
Informácie o prospechu a správaní žiaka podáva zákonnému zástupcovi triedny učiteľ.
Čl. II

PRÁVA  A  POVINNOSTI  ŽIAKA

V kontexte legislatívnych zmien platných k 01.01.2026 a nadväzujúcich novelizácií došlo k posilneniu pravidiel v oblasti bezpečnosti, ospravedlňovania absencií a používania technológií.
2.1 Každý žiak má právo na:

1) rovnoprávny prístup ku vzdelávaniu,

2) bezplatné vzdelanie v základných školách a v stredných školách, 

3) vzdelanie v štátnom jazyku a jazyku národnostnej menšiny v rozsahu ustanovenom týmto zákonom,

4) individuálny prístup rešpektujúci jeho rôzne výchovno-vzdelávacie potreby, schopnosti a možnosti, nadanie a zdravotný stav v rozsahu ustanovenom týmto zákonom,

5) bezplatné zapožičiavanie edukačných publikácií s certifikátom na povinné vyučovacie predmety, vrátane edukačných publikácií s certifikátom určených pre deti a žiakov so zdravotným postihnutím,

6) úctu k jeho vierovyznaniu, svetonázoru, národnostnej a etnickej príslušnosti,

7) poskytovanie poradenstva a služieb spojených s výchovou a vzdelávaním,

8) výchovu a vzdelávanie v bezpečnom a hygienicky vyhovujúcom prostredí,

9) organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,

10) úctu k svojej osobe a na zabezpečenie ochrany proti fyzickému, psychickému a sexuálnemu násiliu,

11) na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,

12) na informácie týkajúce sa jeho osoby a jeho výchovno-vzdelávacích výsledkov,

13) na individuálne vzdelávanie za podmienok ustanovených zákonom
14) náhradu škody, ktorá mu vznikla pri výchove a vzdelávaní alebo v priamej súvislosti s nimi; toto ustanovenie sa nevzťahuje na škodu podľa osobitného predpisu
15) výchovu a vzdelávanie v priestore školy alebo školského zariadenia, ktorý je prispôsobený jeho zdravotnému postihnutiu a umožňuje mu prístup a pohyb.

Žiak so špeciálnymi výchovno-vzdelávacími potrebami má právo na výchovu 
a vzdelávanie s využitím špecifických foriem a metód, ktoré zodpovedajú jeho potrebám,                  a na vytvorenie nevyhnutných podmienok, ktoré túto výchovu a vzdelávanie umožňujú.
Žiak so špeciálnymi výchovno-vzdelávacími potrebami alebo žiak so špeciálnymi výchovno-vzdelávacími potrebami má právo používať pri výchove a vzdelávaní okrem edukačných publikácií aj multimediálne pomôcky a špecifické kompenzačné pomôcky;
 

2.2 Žiak je povinný:
· neobmedzovať svojím konaním práva ostatných osôb zúčastňujúcich sa výchovy a 
vzdelávania,
· dodržiavať školský poriadok školy a ďalšie vnútorné predpisy školy alebo školského zariadenia,
· chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie,
· chrániť pred poškodením učebnice, učebné texty a učebné pomôcky, ktoré im boli bezplatne zapožičané,
· pravidelne sa zúčastňovať na výchove a vzdelávaní a riadne sa vzdelávať, ak tento zákon neustanovuje inak,
· konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
· ctiť si ľudskú dôstojnosť svojich spolužiakov a zamestnancov školy alebo školského zariadenia,
· rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
Čl. III

DOCHÁDZKA  ŽIAKOV  DO  ŠKOLY
1. Škola sa otvára o 7.15 h. Žiak prichádza do triedy 10 min. ( 7.50 hod.), pred začiatkom vyučovacej hodiny. V čase mimoriadnej situácie podľa usmernení riaditeľstva Spojenej školy
2. Žiaci  ktorí navštevujú ŠKD od 7.15 hod., čakajú na vyučovanie v rannej ŠKD, kde si ich preberú vyučujúci. V prípade oneskoreného nástupu do školy majú možnosť slušným spôsobom zákonní zástupcovia požiadať o vstup do školy.

3. Žiak prichádza do školy upravený, v primerane slušnom oblečení, bez výstredností. 
4. Na určenom mieste sa prezuje do prezuviek, ktoré zodpovedajú hygienickým požiadavkám – pevná obuv,  tmavá podrážka je však nevhodná.

5. Pri skrinkách na prezúvanie a odkladanie kabátov sa dlho nezdržiava, udržuje tu poriadok a čistotu, aby nepoškodil odev a obuv spolužiakov.

6. Topánky a vrchný odev nenosí do triedy. 

7. Do školy nosí predmety určené na vyučovanie. Škola nenesie hmotnú zodpovednosť za straty a odcudzenie týchto predmetov.
8. Do školy by žiak nemal nosiť predmety, ktoré nebude potrebovať na vyučovaní, akými sú napríklad mobilný telefón, cenné predmety, digitálne hry, mravnosť ohrozujúce médiá, ale i predmety, ktoré ohrozujú bezpečnosť a zdravie žiaka a jeho spolužiakov. Na základe písomnej žiadosti zákonného zástupcu žiaka a po jej schválení riaditeľkou školy môže žiak používať mobilný telefón mimo vyučovacích hodín. V prípade nedodržania uvedených odporúčaní škola nenesie žiadnu právnu zodpovednosť za následné škody.
9. Žiak môže predčasne odísť z vyučovania len v sprievode zákonného zástupcu žiaka, a splnomocnených osôb zákonným zástupcom, alebo na základe jeho písomnej žiadosti, adresovanému vedeniu školy.
10. Do priestorov školy a jej okolia a taktiež na všetky akcie organizované školou ( výlety, exkurzie, branné cvičenia atď.) je zakázané prinášať alkoholické nápoje, cigarety a iné drogy a používať ich. 
11. Pri porušení školského poriadku v tomto bode budú realizované výchovné opatrenia.
Čl. IV

SPRÁVANIE ŽIAKOV
4.1 Správanie žiakov počas vyučovania
1. Žiak má právo pracovať, učiť sa a tvoriť v pokojnej atmosfére, v neohrozujúcom prostredí.

2. Pred začiatkom každej vyučovacej hodiny je povinný pripraviť si všetky pomôcky na vyučovanie.

3. Má právo opustiť triedu výlučne so súhlasom učiteľa.

4. Riadi sa podľa psycho-hygienických zásad.

5. Má právo slušným spôsobom a vo vhodnom čase vyjadriť svoj názor a požiadať učiteľa o vysvetlenie a riešenie problému, klásť otázky k učivu a dostať na ne odpoveď.(Kladenie otázok však nemôže obmedzovať právo ostatných na vzdelanie). Žiak má právo riešiť problém cez výchovného poradcu.

6. Je povinný sedieť na mieste, ktoré mu určuje zasadací poriadok.

7. Počas vyučovania pracuje žiak podľa programu učiteľa. Pri odpovedi sa hlási, odpovedá na výzvu učiteľa a nevykrikuje.

8. Je povinný na požiadanie predložiť žiacku knižku, prípadne zošit.
9. Ak vyrušuje, nepracuje podľa dohodnutých pravidiel, porušuje ŠP, bude následne postihovaný niektorým z výchovných opatrení.

10. Ospravedlnenie platí len prvý deň po absencii, resp. učiteľ určí dokedy má žiak učivo dobrať.

11. Žiaci nesmú manipulovať s triednou dokumentáciou ( triedna kniha, triedny výkaz).

12. Na požiadanie má právo za prítomnosti učiteľa nahliadnuť do triednej dokumentácie. 
13. Žiak je povinný dať podpísať rodičovi známky v žiackej knižke minimálne raz do týždňa.

14. Z bezpečnostných dôvodov nie je dovelené otvárať veľké okná, vykláňať sa z nich a vyhadzovať predmety.

15. Kolektívy tried sú povinné udržať svoju triedu v čistote. V prípade nalepených žuvačiek, čiernych čmúh na podlahe a znečistenia podobného typu triedny učiteľ raz mesačne zabezpečí jeho odstránenie žiakmi.

V školách a v školských zariadeniach sa zakazuje činnosť politických strán a politických hnutí a ich propagácia.

V školách a v školských zariadeniach sa nepovoľuje reklama, ktorá je v rozpore s princípmi a obsahom výchovy a vzdelávania alebo ďalšími negatívnymi činnosťami spojenými s výchovou a vzdelávaním, reklama a predaj výrobkov ohrozujúcich zdravie, psychický alebo morálny vývin detí a žiakov.

V školách a v školských zariadeniach sa zakazuje poskytovanie alebo sprístupňovanie informácií alebo zneužívanie informačných prostriedkov, ktoré by mohlo viesť k narušeniu mravnosti.


Používanie mobilného telefónu alebo obdobného osobného zariadenia elektronickej komunikácie (ďalej len „komunikačný prostriedok“) okrem zariadenia vo vlastníctve alebo správe školy počas školského vyučovania školský poriadok Spojenej školy vymedzuje:
· Mobilné telefóny do školy sa nosia len na vlastnú zodpovednosť zákonného zástupcu/žiaka.

· Pri strate alebo krádeži nemá zákonný zástupca/žiak právo na úhradu. 

· Mobily musia byť počas vyučovania vypnuté a uložené v taške. 

· Mobil sa vypína pri príchode do školy pred vyučovaním a zapneš ho až keď opustíš budovu školy. 

· Cez prestávky musia byť  mobily vypnuté. Použiť ho môžeš iba v odôvodnených prípadoch so súhlasom vyučujúceho, triedneho učiteľa alebo riaditeľky školy, alebo jej povereného zástupcu. (Pri porušení tohto pravidla je učiteľ oprávnený mobilný telefón zadržať a odovzdať ho až  zákonnému zástupcovi). 

4.2 Správanie žiakov cez prestávku
1) Cez malé prestávky žiak opúšťa triedu len v nutných prípadoch.

2) Malá prestávka je určená na psychohygienu a prípravu na nasledujúcu hodinu.

3) Prestávka – desiatová sa uskutočňuje v určených priestoroch školy – jedáleň, prípadne z bezpečnostných dôvodov (zdravotné znevýhodnenie žiakov/aktuálny stav) v priestoroch triedy
4) Svoje miesto udržuje v čistote, po vyučovaní vyloží stoličku na lavicu.

5) Do školskej jedálne vstupuje v čase určenom na obed. Správa sa podľa pravidiel slušného stolovania.

6) Úmyselné poškodenie školského majetku sa dá k úhrade zákonnému zástupcovi žiaka. Ak sa nezistí vinník, škodu hradí triedny kolektív.
4.3 Oslovenie, pozdravy, komunikácia
1) Žiak oslovuje všetkých zamestnancov školy – pán/pani , v rámci svojich komunikačných schopností a zručností. 

2) Správa sa k spolužiakom priateľsky, oslovuje ich krstným menom.

3) Nepoužíva vulgárne výrazy a nie je agresívny voči svojim rovesníkom.
4) Vysmievanie, urážanie, nadradenosť, podceňovanie a fyzické ubližovanie spolužiakov sa považuje za šikanovanie.

5) Každá urážajúca komunikácia medzi spolužiakmi i za neprítomnosti učiteľa sa považuje za porušenie ŠP.

4.4 Postupy pri neprítomnosti žiaka na vyučovaní
1) Rodič je povinný do 24 hodín oznámiť neprítomnosť svojho dieťaťa v škole.

2) Ak žiak potrebuje opustiť budovu školy v priebehu dňa, len v sprievode zákonného zástupcu alebo ním písomne splnomocnenej osoby
      4.5. Ospravedlnená neprítomnosť žiaka 
Ospravedlňovanie  – všeobecne

Za dôvod ospravedlniteľnej neprítomnosti žiaka na výchove a vzdelávaní sa uznáva najmä: 
· choroba alebo úraz,

· lekárom nariadený zákaz dochádzky do školy,

· mimoriadne nepriaznivé poveternostné podmienky,

· náhle prerušenie premávky hromadných dopravných prostriedkov,

· mimoriadne udalosti v rodine alebo  účasť dieťaťa na súťažiach, ak nejde o reprezentáciu školy.  
Režimy ospravedlňovania z dôvodu ochorenia:     

Školský  zákon  upravuje  dva  režimy - prísnejší režim a miernejší režim,  v rámci ktorých  je  škola povinná ospravedlniť neprítomnosť žiaka, ktorá vznikla z dôvodu ochorenia na základe potvrdenia  od lekára ( pod ochorením sa rozumie nielen choroba (napr. chrípka), ale aj úraz alebo alergická reakcia).

Ak neprítomnosť žiaka z dôvodu ochorenia trvá najviac päť po sebe nasledujúcich vyučovacích dní a súhrnne počas polroka školského roka najviac trojnásobok týždenného počtu vyučovacích hodín určených v príslušnom učebnom pláne školského vzdelávacieho programu, neprítomnosť sa ospravedlňuje bez predloženia potvrdenia od lekára. 

Ak neprítomnosť žiaka z dôvodu ochorenia trvá viac ako päť po sebe nasledujúcich vyučovacích dní alebo súhrnne počas polroka školského roka viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu, vyžaduje sa aj predloženie potvrdenia od lekára.
Miernejší režim 

Ak neprítomnosť žiaka z dôvodu ochorenia trvá najviac päť po sebe nasledujúcich vyučovacích dní a súhrnne počas polroka školského roka najviac trojnásobok týždenného počtu vyučovacích hodín určených v príslušnom učebnom pláne školského vzdelávacieho programu, neprítomnosť sa ospravedlňuje bez predloženia potvrdenia od lekára. 
Ak neprítomnosť žiaka z dôvodu ochorenia trvá: vyžaduje sa aj predloženie potvrdenia od lekára.

· viac ako päť po sebe nasledujúcich vyučovacích dní,

· súhrnne počas kalendárneho mesiaca viac ako dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu ( 10 dní),
· súhrnne počas dvoch po sebe nasledujúcich kalendárnych mesiacov viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu (15 dní).

vyžaduje sa aj predloženie potvrdenia od lekára.
Škola môže vyžadovať potvrdenie od lekára aj v iných prípadoch, ako v tých,  keď sa potvrdenie od lekára výslovne vyžaduje podľa školského zákona.                                                 
Má ísť o odôvodnené prípady, napríklad: 
• absencie sa často opakujú, 
• škola má podozrenie, že sa neprítomnosť účelovo ospravedlňuje (napr. opakované telefonické, písomné ospravedlnenia bez zjavných dôvodov...).
Zákonný zástupca/zástupca zariadenia  zodpovedá za:
· dodržiavanie školského poriadku dbá o to, aby žiak dochádzal do základnej školy pravidelne a včas,  
· oznamuje škole bez zbytočného odkladu dôvod neprítomnosti žiaka,
· informuje školu o zmene zdravotnej spôsobilosti žiaka, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania
· predkladá doklad preukazujúci dôvod neprítomnosti žiaka v súlade so školským poriadkom.
4.6. Neospravedlnená neprítomnosť žiaka v škole 

1) Za neospravedlnenú neprítomnosť žiaka v škole sa považuje neprítomnosť žiaka na vyučovaní od prvej vyučovacej hodiny, ktorá nebola zákonným zástupcom ospravedlnená

2) Ak bol žiak neospravedlnene neprítomný v škole v počte aspoň 4 vyučovacích hodín, oznámi túto skutočnosť riaditeľ školy preukázateľným spôsobom zákonnému zástupcovi žiaka a pozve ho na pohovor, z ktorého sa vyhotoví zápisnica

3) Ak má žiak viac ako 15 neospravedlnených hodín v mesiaci, považuje sa táto skutočnosť za zanedbávanie povinnej školskej dochádzky na účely zastavenia prídavku na dieťa .Oznámenie o zanedbávaní povinnej šk. dochádzky hlási škola obci a príslušnému odboru sociálnych vecí .
Čl. V

Školský podporný tím

Škola disponuje v súlade s § 131 školského zákona odst.2  podporným tímom zloženým zo sociálneho pedagóga, výchovného poradcu, pedagogického asistenta v spolupráci s ŠCPaP.
Tím úzko spolupracuje s triednymi učiteľmi, učiteľmi, vychovávateľmi, zákonnými zástupcami a žiakmi.  

Členovia tímu majú príslušnú kvalifikáciu a špecializované vzdelávania určené na výkon svojich funkcií a poskytujú žiakom, rodičom a učiteľom rozmanité služby: 
 

· poradenstvo žiakom, rodičom a zamestnancom,  

· prevenciu a intervenciu, mediáciu po konflikte alebo ťaživej situácii,  

· výchovné poradenstvo žiakom a rodičom,  

· preventívne programy a aktivity v triedach,  

· podpora učiteľa počas vyučovania,  

· depistáže a orientačnú diagnostiku,  

· besedy, diskusie a vzdelávanie pre zamestnancov, účasť na rodičovských združeniach 

Škola na podporu výchovno-vzdelávacích potrieb žiakov poskytuje podporu všetkým žiakom a to tak, že zabezpečuje podmienky, organizáciu a realizáciu výchovno-vzdelávacieho procesu spôsobom, ktorý primerane zodpovedá potrebám telesného, psychického a sociálneho vývinu žiakov.

Základné princípy a zásady práce podporného tímu

· Rozdelenie úloh 

· Zdieľanie informácií 
· Postupnosť krokov (subsidiarita)
· Princíp kvality 
· Princíp komplexnosti 
· Princíp komunikácie 
· Princíp komplexnosti 
· Princíp koordinácie 
· Princíp kooperácie
Čl. VI
Výchovné opatrenia

6.1 Opatrenia na posilnenie disciplíny
Opatrenia na posilnenie disciplíny sa žiakom ukladajú za závažné alebo opakované previnenia. Spravidla predchádzajú zníženiu známky zo správania. Každému opatreniu predchádza objektívne prešetrenie previnenia a poklesku. 
Žiak/zákonný zástupca má právo sa k priestupku slobodne vyjadriť. Podľa závažnosti previnenia sa ukladá niektoré z týchto opatrení:

· Zápis do žiackej knižky

· Napomenutie od triedneho učiteľa pred kolektívom triedy
· Pokarhanie od triedneho učiteľa pred kolektívom triedy
· Pokarhanie od riaditeľa školy

V prípade zistení šírenia, či prechovávania drog a návykových látok u žiaka bude tento postihnutý zníženou známkou zo správania. V prípade zistenia akéhokoľvek správania sa žiaka, ktorého cieľom je ublížiť, ohroziť alebo zastrašiť iného, fyzický útok, bitie, strkanie, ničenie vecí druhého, krádeže peňazí a vecí, nadávanie, ponižovanie, ohováranie ( teda akákoľvek forma šikanovania), bude tento postihnutý zníženou známkou zo správania.
Žiak rešpektuje a dodržuje zákaz fajčenia, požívania alkoholických nápojov, drog a iných omamných látok v škole, v celom areáli ale aj mimo školy. Upozorní na ostatných, ktorí by tento zákaz chceli porušiť. Aj prinesenie cigariet, alkoholu, drog, prípadne iných omamných látok do areálu školy sa považuje za hrubé porušenie školského poriadku.

Ak žiak zistí, že niektorý spolužiak alebo žiak školy má takéto veci, je povinný okamžite to oznámiť ktorémukoľvek členovi pedagogického zboru. Zabráni tým väčším škodám na zdraví žiakov.
6.2. Opatrenia vo výchove

Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy alebo školského zariadenia, okrem špeciálnych výchovných zariadení, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca alebo člena školského podporného tímu.
Riaditeľ školy bezodkladne privolá:
a) zákonného zástupcu,

b) zdravotnú pomoc, 

c) Policajný zbor,
d) odborného zamestnanca poradenstva a prevencie
Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

6.3 Pochvaly a iné ocenenia
Pochvaly a iné ocenenia sa udeľujú za mimoriadny prejav aktivity a iniciatívy, za dlhodobú úspešnú prácu pre kolektív

· pochvalu od vyučujúceho do žiackej knižky žiaka

· pochvalu od triedneho učiteľa pred kolektívom triedy

· pochvalu od riaditeľa školy pred kolektívom školy

Čl. VII
STAROSTLIVOSŤ O OCHRANU ZDRAVIA ŽIAKOV, BEZPEČNOSŤ NA VYUČOVANÍ A ŠKOLSKÝCH AKCIÁCH
Žiak dodržiava:

1) Žiak je povinný počas vyučovania, prestávok, ako i na podujatiach organizovaných školou chrániť svoje zdravie a zdravie svojich spolužiakov.

2) Všetci žiaci sú so zásadami bezpečnosti a ochrany zdravia v škole oboznámení na začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach, sú žiaci oboznámení s pokynmi na predchádzanie úrazom. Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.
3) V prípade úrazu alebo náhleho ochorenia žiak ihneď informuje vyučujúceho, dozor- konajúceho učiteľa, alebo najbližšiu dospelú osobu
4) Pri úraze alebo nevoľnosti poskytne prítomný vyučujúci, zdravotník žiakovi prvú pomoc, pri podozrení na vážnejší úraz alebo onemocnenie zabezpečí škola žiakovi lekársku pomoc. O úraze alebo onemocnení informuje rodičov žiaka. Každý úraz zapíše vyučujúci, ktorý ho zistil, do zošita úrazov. Ak žiak vymešká kvôli úrazu z vyučovania viac ako 3 dni, spíše sa Záznam o úraze.

5) Za bezpečnosť žiaka na vyučovaní zodpovedá vyučujúci v triede. Počas pobytu žiakov v škole a na akciách organizovaných školou zodpovedajú za bezpečnosť dozor- konajúci učitelia.
Na škole sú zriadené dozory:

· ranný / pri vchode /

· prítomní vyučujúci v triede   / cez malé prestávky /

· dozor cez veľkú prestávku –prítomní vyučujúci 
· dozor pri obliekaní a odchode zo školy po skončení vyučovania,

· dozor v školskej jedálni počas vydávania obedov (zodpovedajú vychovávateľky ŠKD, CVČ)
Všetci žiaci školy sú povinní rešpektovať dozor konajúcich pedagógov.
Čl. VIII

PRÁVA A POVINNOSTI  ZÁKONNÝCH  ZÁSTUPCOV

8.1 Práva zákonného zástupcu žiaka
1) žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa tohto zákona,

2) oboznámiť sa s výchovno-vzdelávacím programom školy a školským poriadkom,

3) byť informovaný o výchovno-vzdelávacích výsledkoch svojho dieťaťa,

4) na poskytnutie poradenských služieb vo výchove a vzdelávaní svojho dieťaťa,

5) zúčastňovať sa výchovy a vzdelávania po predchádzajúcom súhlase riaditeľa školy,

6) vyjadrovať sa k výchovno-vzdelávaciemu programu školy,

7) poznať zameranie školy,

8) byť informovaný o prospechu a správaní svojho dieťaťa,

9) zúčastňovať sa na činnosti školy,

10) požiadať učiteľa o konzultácie,

11) požiadať učiteľa o odbornú radu vo výchove a vzdelávaní,

12) požiadať o uvoľnenie svojho dieťaťa z vyučovania,
13) spolupracovať s radou školy a radou rodičov.
8.2 Povinnosti zákonného zástupcu žiaka
1) vytvoriť pre žiaka podmienky na prípravu na výchovu a vzdelávanie v škole a na plnenie školských povinností,
2) dodržiavať podmienky výchovno-vzdelávacieho procesu  žiaka určené školským poriadkom,
3) dodržiavať podmienky výchovno-vzdelávacieho procesu svojho dieťaťa určené školským poriadkom,
4) poskytnúť so zámerom spracovania osobné údaje v rozsahu uvedenom v § 11 ods. 6 školského zákona,
5) dbať na sociálne a kultúrne zázemie žiaka a rešpektovať jeho špeciálne výchovno-vzdelávacie potreby,
6) informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania alebo na výkon odborných činností,
7) nahradiť škodu, ktorú dieťa úmyselne zavinilo,
8) poskytovať súčinnosť pri riešení prejavov rizikového správania svojho dieťaťa v škole, ktoré môžu ohroziť bezpečnosť a zdravie.
9) je povinný rešpektovať, že počas pobytu v škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov, odborných zamestnancov aj nepedagogických zamestnancov materskej školy a detí prijatých do materskej školy),

Priestupku sa dopustí zákonný zástupca dieťaťa, ak

1) ohrozuje výchovu a vzdelávanie dieťaťa,
2) neposkytne škole súčinnosť pri prejavoch rizikového správania dieťaťa , ktoré môžu ohroziť bezpečnosť a zdravie ostatných detí alebo zamestnancov, ktorých sa dieťa preukázane a opakovane dopustí v škole  tým, že neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie na návrh príslušnej školy, v ktorej je vytvorený školský podporný tím, alebo škole nepreukáže vykonanie iného obdobného úkonu na riešenie týchto prejavov rizikového správania, ak nie je postačujúce vykonanie odborných činností podpornej úrovne prvého stupňa alebo druhého stupňa, 
3) neposkytne škole súčinnosť pri podozrení na výskyt prejavov rizikového správania žiaka, ktorému bolo povolené individuálne vzdelávanie alebo vzdelávanie podľa individuálneho učebného plánu, ktoré môžu ohroziť bezpečnosť a zdravie, tým, že neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie na návrh príslušnej školy.
4) priestupku sa dopustí ten, kto hrubo znevažuje, uráža alebo ohrozuje pedagogického zamestnanca alebo odborného zamestnanca v súvislosti s výkonom jeho pracovnej činnosti verbálne, gestom, grafickým zobrazením alebo iným spôsobom,
5) šíri nepravdivé údaje o pedagogickom zamestnancovi alebo o odbornom zamestnancovi školy v súvislosti s výkonom jeho povolania, ktoré sú spôsobilé značnou mierou ohroziť jeho vážnosť u spoluobčanov, poškodiť ho v zamestnaní, narušiť jeho rodinné vzťahy alebo spôsobiť mu inú vážnu ujmu,
6) verejne šíri osobné údaje pedagogického zamestnanca alebo odborného zamestnanca školy , v súvislosti s výkonom jeho povolania, bez jeho súhlasu alebo iné informácie s úmyslom spôsobiť mu ujmu 
7) opakovaným úmyselným a aktívnym konaním naruší priebeh výchovy, vzdelávania alebo poskytovania odbornej činnosti v škole  a nejde o žiaka alebo o zamestnanca príslušnej školy alebo príslušného školského zariadenia.
Čl. IX
PEDAGOGICKÍ  ZAMESTNANCI
9.1. Povinnosti pedagogických a odborných zamestnancov:
Poslaním pedagogického zamestnanca je:

· vychovávať, vzdelávať, podieľať sa na formovaní osobnostných kvalít žiakov, učiť ich dôvere a úcte k človeku, schopnosti vážiť si slobodu, prijímať zodpovednosť a byť spravodlivým. svojím konaním, správaním a odbornou činnosťou prispieva ku kultúre medziľudských vzťahov, k podpore morálnych spoločenských hodnôt a tradícií.
· na základe sebapoznania, etického zmýšľania a konania rozvíja svoju osobnú identitu a morálnu integritu, čo je predpokladom jeho plnohodnotnej profesijnej realizácie a tým sa stáva vzorom pre žiakov a spoločnosť, - disponuje pri výkone pracovnej činnosti slobodou voľby, ale zároveň aj zodpovednosťou v zmysle etického pôsobenia,
· spája svoju profesionalitu so stotožnením sa s vykonávanou pracovnou činnosťou a prejavovaním úsilia byť morálnou a odbornou autoritou,
· z hľadiska celoživotného vzdelávania kultivuje svoju osobnosť a vie správnym spôsobom odovzdávať vedomosti a zručnosti vo výchovno-vzdelávacom procese,
· usiluje sa o kolegialitu v pracovnom prostredí a podieľa sa na utváraní spolupracujúceho spoločenstva,
9.1.1 Pedagogický  a odborný zamestnanec: 

1) Prichádza na pracovisko včas, najmenej 15 minút pred začiatkom jeho vyučovacej hodiny alebo dozorom, podpisuje sa do hárku evidencie dochádzky. 

2) Svoju neprítomnosť na pracovisku ohlási vedeniu školy bezodkladne, lekárske potvrdenie o PN, OČR atď. predloží alebo doručí do 24 hod.; ukončenie neprítomnosti oznámi vedeniu školy aspoň 1 deň vopred. 
3) Je povinný zachovávať mlčanlivosť o skutočnostiach súvisiacich s výkonom zamestnania. 

4) Je povinný dodržiavať zákaz fajčenia, požívania alkoholu a iných omamných látok 
v areáli školy, na výletoch, exkurziách a iných aktivitách so žiakmi. 
9.1.2 Člen vedenia školy:
1) Riadi úlohy vyplývajúce z jeho náplne práce. 

2) Organizuje a demokraticky riadi školu. 

3) Kontroluje plnenie povinností pedagogických zamestnancov, ktoré vyplývajú z ich  pracovnej náplne, UO, ČTP, PP školy a vnútorných predpisov a nariadení. 

4) Včas zabezpečuje suplovanie za neprítomných učiteľov alebo vychovávateľov na vyučovacích hodinách a na dozore. 
5) Zvoláva zasadnutie poradných orgánov vedenia školy. 

6) Utvára vhodné podmienky pre dobrú a tvorivú prácu všetkých zamestnancov školy. 

7) Zohľadňuje dobré návrhy a tvorivé podmienky kolektívu. 
8) Podporuje spoluprácu a propagáciu dobrých skúseností. 

9) Podporuje a oceňuje odborné a metodické vzdelávanie zamestnancov. 

10) Rešpektuje osobnosť každého zamestnanca. 
11) Nepreťažuje zamestnancov. 

12) Pravidelne vykonáva kontroly podľa plánu i mimo neho. 

13) Je náročný k sebe, dokáže prijať i kritické pripomienky. 

9.1.3 Triedny učiteľ:
Triedny učiteľ vo veci ospravedlňovania neprítomnosti dieťaťa alebo žiaka:

1) spolupracuje so zákonnými zástupcami / zástupcami zariadení / plnoletými žiakmi,
    pedagogickými zamestnancami a odbornými zamestnancami,
2) eviduje dochádzku a neprítomnosť detí alebo žiakov na vyučovaní,
3) vyžaduje ospravedlnenie neprítomnosti detí alebo žiakov, ktoré uschováva do konca
    príslušného školského roka,
4) informuje včas zákonného zástupcu / zástupcu zariadenia alebo príslušného lekára,
   keď škola postupuje podľa § 144 ods. 13 a v prípade pochybnosti vyžaduje lekárske
           potvrdenie alebo iný doklad potvrdzujúci dôvod neprítomnosti,
5) oboznamuje zákonných zástupcov / zástupcov zariadení / žiakov so spôsobom
   ospravedlňovania neprítomnosti detí alebo žiakov na vyučovaní,
6) navrhuje opatrenia súvisiace s porušením školského poriadku týkajúce
    sa ospravedlňovania neprítomnosti,
7) preukázateľne oboznamuje zákonných zástupcov / zástupcov zariadení / žiaka

    s nedostatkami súvisiacimi s ospravedlňovaním neprítomnosti,

8) Vedie triednu dokumentáciu, 
9) Je v dennom styku so žiakmi svojej triedy,

10) Snaží sa odstraňovať prípadné záškoláctvo,

11) Zistené záškoláctvo ihneď rieši s rodičmi, výchovným poradcom, vedením školy,

12) Dbá na dodržiavanie práv dieťaťa v komunikácií s ostatnými vyučujúcimi,

13) Vedie žiakov, aby rešpektovali školský poriadok,

14) Vybavuje potvrdenia a písomné požiadavky rodičov v styku s vedením školy.
15) Koordinuje a dozerá, aby žiaci neboli preťažovaní,

16) Úzko spolupracuje so všetkými vyučujúcimi a vychovávateľmi v triede
17) Úzko spolupracuje s rodičmi žiakov,

18) Zúčastňuje sa riadenia školy prostredníctvom MZ , mesačných porád a rozhovorov,

19) spolupracuje so školským podporným tímom 


9.1.4 Učiteľ 

1) Plní úlohy vyplývajúce z jeho pracovnej náplne. 

2) Dôsledne dodržiava práva dieťaťa, nepoužíva fyzické tresty. 

3) Načas nastupuje na vyučovaciu hodinu, včas ju ukončí. 

4) Nenosí na vyučovacie hodiny mobilný telefón, kávu, čaj, jedlo. 

5) Absenciu žiakov a ostatné zápisy do triednej knihy vykoná na začiatku hodiny. 

6) Nepreťažuje žiakov nadmernými požiadavkami. 

7) Využíva dostupné učebné pomôcky, ktoré si pripraví v dostatočnom časovom predstihu. 
8) Dôsledne vykonáva dozor, vypísané suplovanie je záväzné. 

9) Dbá na ochranu majetku školy. 
10) Po skončení vyučovania dozrie na poriadok v triede (zabezpečí uzavretie okien, vyloženie stoličiek na lavice, uzamknutie triedy), odvedie žiakov do šatne. 

11) Triednu knihu a triedny výkaz  uloží do priečinku v zborovni. 
12) Pri rokovaní s rodičmi rešpektuje osobnosť rodiča, rozhovor vedie v duchu spolupráce.

13) Pri uvoľňovaní žiaka z vyučovania sa riadi postupom režimu ospravedlňovania jeho neprítomnosti.
9.1.5 Vychovávateľ ŠKD,  CVČ
1) Preberá zodpovednosť za bezpečnosť a ochranu zdravia žiakov. 

2) Na popoludňajšiu činnosť preberá žiakov od vyučujúcej osobne. 

3) Ak má v oddelení žiakov z viacerých tried, k vychovávateľke ich privedú vyučujúce, asistentky učiteľa z poslednej vyučovacej hodiny. 

4) Dbá na dodržiavanie práv dieťaťa. 

5) Denne spolupracuje s triednou učiteľkou. 

6) Spolupracuje s rodičmi žiakov
9.2. Povinnosti správcu kabinetov

1) Po prebratí kabinetu podpisuje dohodu o hmotnej zodpovednosti.

2) Zodpovedá v plnom rozsahu za inventár, dbá o jeho uskladnenie a šetrné zaobchádzanie.

3) Pri strate niektorej pomôcky okamžite upovedomí riaditeľa školy.

4) Každá pomôcka a vec, ktorá sa v inventári nachádza, musí mať zapísané inventárne číslo na prístupnom a viditeľnom mieste.

5) Po dodaní nových vecí okamžite napíše nové inventárne číslo na predmet, inventárne číslo odsúhlasí s pracovníkom školy zodpovedným za jeho evidenciu.

6) Na konci kalendárneho roka, prípadne podľa potreby urobí fyzickú inventarizáciu.

7) Podáva návrh na vyradenie predmetov ako i na doplnenie inventára.

8) Učebné pomôcky požičiava učiteľom podľa potreby a o vypožičaní vedie písomný záznam.

9) Rešpektuje zákaz požičiavať inventár súkromným a cudzím osobám, ako aj odnášať inventár zo školskej budovy.

10) V spolupráci s vedúcim metodického orgánu školy dbá, aby pomôcky a knihy boli neustále používané a nezostávali v kabinetoch nevyužité.

11) Dbá, aby pomôcky boli riadne uložené a zabezpečené.

12) Zabezpečuje, aby inventárna kniha bola v škole neustále k dispozícii k nahliadnutiu nadriadeným orgánom.

13) V kabinetoch, kde sú pomôcky uložené, dodržiava bezpečnostné predpisy. Kľúč od kabinetu nevydáva do rúk žiakom.

14) Udržiava v kabinete poriadok a čistotu.

15) Stará sa, aby pokazené pomôcky boli čo najskôr dané do opravy.
9.3. Povinnosti správcu odborných učební

1) Vypracuje pracovné poriadky pre jednotlivé učebne. Tie musia byť v učebni umiestnené na viditeľnom mieste. S predpismi oboznámi každú triedu na prvej vyučovacej hodine.
2) Zodpovedá za inventár tejto učebne.

3) Dbá, aby učebne boli primerane upravené, kontroluje, či nie je poškodené vedenie plynu, vody a elektrické zásuvky. Poškodené okamžite zahlási p. Štibranej.
4) Dbá, aby nástenky resp. iný dekoračný materiál v učebni vystihoval charakter učebne.

5) Dbá, aby po skončení vyučovania bola učebňa riadne uprataná a pomôcky uložené.
9.4. Práva pedagogických  a odborných zamestnancov
Všetky stránky prípravy a zamestnávania učiteľov musia byť zbavené akejkoľvek formy diskriminácie založenej na rase, farbe pleti, pohlaví, náboženstve, politickom názore, národnostnom či sociálnom pôvode, alebo ekonomických podmienkach.
Pracovné podmienky učiteľov musia byť maximálne priaznivé pre čo najefektívnejšiu výučbu a učiteľovi musia umožňovať plne sa sústrediť na plnenie svojich profesijných úloh.
Pedagogický a odborný zamestnanec má právo:

1) právo na pedagogickú slobodu pri vykonávaní jeho povolania (pedagógovi má byť umožnená sloboda v tom smere, aby mohol do svojej výchovnej a pedagogickej práce zavádzať i nové, netradičné formy a metódy vzdelávania z novších koncepcií a projektov),

2) právo sám rozhodnúť, aké vyučovacie metódy a učebné pomôcky použije, ktoré sú pre jeho žiakov najvhodnejšie,
3) právo podieľať sa na tvorbe učebných osnov a učebníc,

4) právo byť oboznámený s akýmkoľvek hodnotením svojej práce a mal by mať právo odvolať sa proti hodnoteniu, s ktorým nesúhlasí,

5) právo na slobodu myslenia, svedomia, náboženstva, názoru a prejavu
6) právo podávať návrhy na zlepšenie práce
7) právo na ochranu svojej osobnosti
8) právo na ďalšie vzdelávanie.
Čl. X

ŠKOLSKÝ PORIADOK  ŠKD , CVČ
O prijímaní žiakov do ŠKD, CVČ rozhoduje riaditeľ školy, v zastúpení príslušný zástupca školy. Rodičia prijatého žiaka vyplnia zápisný lístok do ŠKD, CVČ. Zmenu bydliska, odhlášku zo ŠKD, CVČ nahlásia rodičia včas vychovávateľke.
1) Odev, topánky, aktovku odkladajú žiaci na určené miest. Veci, ktoré možno zameniť, majú žiaci riadne označené. Prípadnú stratu či zámenu hlásia žiaci alebo zákonní zástupcovia p. vychovávateľke.

2) Žiak je povinný riadiť sa pokynmi p. vychovávateľky a plniť jej príkazy.

3) Opúšťanie priestorov ŠKD, CVČ bez povolenia p. vychovávateľky je neprípustné.

4) Za hry, knihy, hračky a iné pomôcky zodpovedá kolektív žiakov, ktorému boli pridelené, prípadne jednotlivec.

5) Na obed prichádzajú žiaci spoločne pod vedením vychovávateľky v určenom čase.

6) Pred obedom si každý žiak umyje ruky, v dôsledku čoho je potrebné, aby si každý žiak nosil hygienické potreby.

7) Pri obede sa žiak správa v rámci pravidiel spoločenského správania. 

8) Ak žiak ochorie ihneď ho odhlásia rodičia zo stravovania, najneskôr do 7.30 hod, príslušného dňa.  Inak musia hradiť aj nevybrané obedy.

9) Dochádzka prihlásených žiakov do ŠKD, CVČ je povinná. Každú neprítomnosť, ktorá nie je zdôvodnená neprítomnosťou na vyučovaní, treba p. vychovávateľke riadne ospravedlniť.
10) Z vážnych dôvodov môže byť žiak zo ŠKD, CVČ uvoľnený výnimočne i pred stravovacou dobou na žiadosť rodičov.
11) Za žiaka, ktorý bol v škole, avšak do ŠKD, CVČ sa nedostavil, i keď tam mal byť, p. vychovávateľka nezodpovedá, nahlásený obed si môže žiak zobrať do obedára. Obedár je vždy označený menom žiaka.
12) V prípade, že zákonný zástupca chce prebrať ihneď po vyučovaní a oznámi to pedagógovi, obedár je potrebné priniesť už so sebou do školy, označený menom a určeným pedagógom v stanovenom čase bude odovzdaný do ŠJ

13) Vstup do priestorov ŠKD, CVČ v pracovnej dobe nie je žiaduci. 

14) Každý žiak je povinný v ŠKD, CVČ riadiť sa pravidlami školského poriadku.

15) Pri nedodržaní školského poriadku ŠKD, CVČ žiakom bude podľa charakteru previnenia uložené výchovné opatrenie.

16) Ak po vyčerpaní všetkých možností nápravy a po prejednaní s rodičmi žiak svojim nevhodným správaním sústavne narúša poriadok a činnosť ŠKD, CVČ alebo bez ospravedlnenia rodičov prerušuje dochádzku do ŠK,CVČ môže byť z ŠKD, CVČ vylúčený.

Čl. XI.
ŠKOLSKÝ PORIADOK  ŠKOLSKEJ JEDÁLNE
1) Obed sa začína vydávať od 11.30 do 14.00 hod. Žiaci jednotlivých tried a oddelení ŠKD,CVČ prichádzajú na obed podľa časového rozvrhu.
2) Správanie žiakov:

a) v chodbe pred jedálňou si každý žiak odloží na určené miesto odev, tašku a pod.,

b) na obed prichádza žiak s čistými rukami a riadne upravený,

c) zoberie si príbor, hlboký tanier a konzumuje polievku, po zjedení polievky odnesie prázdny tanier a čaká na hlavné jedlo,

d) pri obede sa žiak správa v rámci pravidiel spoločenského správania,

e) ak žiak ochorie, odhlásia ho rodičia zo stravovania, inak musia hradiť aj nevybrané obedy,

f) keď žiak skonzumuje jedlo zistí, že stôl zanechal čistý,
g) po zjedení jedla žiak odnesie tanier a príbor , z jedálne odchádza v doprovode vychovávateľa,
3) Do jedálne môžu prísť len tí žiaci, ktorí sa v nej stravujú.

4) Jedáleň neslúži na dlhé vysedávanie a debaty.

5) Dozor v ŠJ je zabezpečený vychovávateľkami ŠKD, CVČ.
6) V prípade potreby vypomôžu s dozorom aj pedagogickí pracovníci školy.

Čl. XII
SPOLOČNÉ USTANOVENIA PRE VŠETKÝCH ZAMESTNANCOV
1) Zamestnanci školy sú povinní včas oznámiť telefonicky alebo odkazom neprítomnosť v škole, aby sa mohlo zabezpečiť zastupovanie.

2) Potvrdenie o práceneschopnosti riadne vyplnené a podpísané predloží do 24 hodín.
3) Dovolenku si čerpá zamestnanec spravidla cez hlavné prázdniny, prípadne cez ďalšie prázdniny.

4) Na súkromné vybavovanie sa zamestnanci počas pracovnej doby neuvoľňujú. Učiteľ, zamestnanec sa snaží vybaviť si veci tak, aby čo najmenej vymeškal pracovnú dobu.

5) Poškodenia na zariadení školy hlási Mgr. A. Hrdej - zástupkyňa školy, za ich odstránenie zodpovedá p. údržbár a vedenie školy. Závady väčšieho rozsahu treba hlásiť riaditeľovi školy.

6) Akékoľvek zapožičiavanie učebných pomôcok, inventára školy pre súkromné ciele sa zakazuje. Osobne sú zodpovední správcovia kabinetov.

7) Všetci zamestnanci sú povinní si zapisovať príchod a odchod do zamestnania a racionálne využívať svoj pracovný čas. Sú povinní riadiť sa a dodržiavať hygienicko-bezpečnostné opatrenia a taktiež zaobchádzať so zariadením a im zverenými predmetmi a inventárom čo najšetrnejšie, poučiť sa o odbornom zachádzaní s nimi a vykonávať pravidelnú údržbu.

8) V miestnosti ekonomického úseku sa zakazuje zbytočné zdržiavanie. Táto miestnosť slúži na vybavovanie úradných záležitostí.

9) Každý zamestnanec je povinný plniť všetky úlohy, vyplývajúce z pracovného poriadku  a predpisov BOZP a PO.

ČL. XIII.
PORADNÉ ORGÁNY ŠKOLY
13.1 Pedagogická rada

1) Pedagogická rada je poradným orgánom riaditeľa školy. Prerokúva vzdelávacie a výchovné ciele, hodnotí ich výsledky a plnenie, schvaľuje učebné osnovy a plány pre jednotlivé triedy.

2) Členmi pedagogickej rady sú všetci pedagogickí a výchovní zamestnanci školy – učitelia, vychovávatelia a odborní pracovníci ŠPP.

3) Členovia pedagogickej rady majú právo podieľať sa na riadení školy prednášaním svojich názorov, argumentáciou a formuláciou svojich myšlienok, avšak rozhodnutia a závery sú iba v právomoci riaditeľa školy, ktorý stojí na čele pedagogickej rady.

13.2 Riadiaci zamestnanci
1) konzultuje so svojimi spolupracovníkmi všetky problémy, ktoré sa týkajú ich práce alebo práce školy, rád si vypočuje nové nápady na skvalitnenie činnosti a rešpektuje odlišné názory,

2) informuje svojich podriadených o cieľoch a plánoch organizácie, podporuje ďalšie vzdelávanie a tvorivosť učiteľov svojej školy a súhlasí s ich iniciatívou a podnetmi na skvalitnenie práce,

3) umožňuje voľnosť myšlienok a vyjadrovaní, podporuje  vyjadrovaní na pracovisku spoluprácu,

4) má dôveru u žiakov, rodičov pracovníkov školy, je tvorivý vo svojej práci a k tvorivosti a rozvíjaniu schopností podnecuje i svojich podriadených,

5) dokáže primerane delegovať právomoci a zodpovednosť a spoločne rieši problém,

6) rieši sťažnosti a konflikty kolegov a sťažnosti rodičov s profesionálnou dôslednosťou a spravodlivo hodnotí prácu svojich podriadených,

7) pri hodnotení pracovníkov prevažujú pozitívne stimuly nad negatívnymi,

8) podporuje a oceňuje tvorivých a aktívnych pracovníkov,

9) snaží sa poznať čo najviac žiakov školy a zúčastňuje sa na všetkých významnejších akciách, organizovaných pracovníkmi a žiakmi školy,

10) dokáže vytvoriť v škole atmosféru, v ktorej zamestnanci radi chodia do práce, ale i rodičia sa prídu poradiť, čo a ako pomôcť škole.

13.3 Rada školy:

Rada školy je iniciatívny a poradný samosprávny orgán, ktorý plní funkciu verejnej kontroly a presadzuje záujmy detí, žiakov, rodičov a zamestnancov v oblasti výchovy a vzdelávania. 
13.3.1 Práva Rady školy:
1) Rada školy je samosprávny orgán školy, ktorý vyjadruje a presadzuje verejné záujmy, záujmy detí, žiakov, ich zákonných zástupcov a zamestnancov školy.

2) Rada školy plní funkciu verejnej kontroly prerokúvaním otázok týkajúcich sa vykonávania hlavnej činnosti školy.

3) Rada školy najmä prerokúva

a)školský poriadok,

b)školský vzdelávací program,

c)iné dôležité dokumenty a skutočnosti, ktoré sa týkajú činnosti školy.

V Spojenej škole sa ustanovuje jedna rada školy.

Funkčné obdobie rady školy je štyri roky a začína plynúť dňom jej ustanovujúceho zasadnutia. Ustanovujúce zasadnutie sa koná v priebehu jedného dňa.

· Radu školy riadi predseda. Predsedu zastupuje v plnom rozsahu jeho práv a povinností podpredseda. 
· Predsedu a podpredsedu volí rada školy zo svojich členov tajným hlasovaním na ustanovujúcom zasadnutí. 
· Ak rada školy nemá predsedu ani podpredsedu, predsedu zastupuje v plnom rozsahu jeho práv a povinností člen rady školy určený žrebovaním.
· Členstvo v rade školy je nezlučiteľné s funkciou štatutárneho orgánu zriaďovateľa alebo člena štatutárneho orgánu zriaďovateľa; to neplatí, ak ide o podnikovú školu.
· Po zlúčení, splynutí alebo rozdelení školy alebo po zriadení alebo zrušení organizačnej zložky alebo súčasti zriaďovateľ zabezpečí ustanovenie novej rady školy v zložení zodpovedajúcom príslušnej zmene do troch mesiacov odo dňa zápisu do registra alebo výmazu z registra.

13.4 Rada rodičov

Rodičia sú jedným z najdôležitejších partnerov školy a nevyhnutou úlohou vedenia školy. Rodičia sú zároveň najdôslednejšími kritikmi školy prostredníctvom zážitkov svojich detí. Stane sa, že práve rodičia upozornia vedenie školy, že niekto v škole porušuje práva ich dieťaťa, či už je to zamestnanec školy alebo ide o zlé vzťahy žiakov navzájom.

Členovia rady rodičov

· členmi sú zástupcovia rodičov z každého triedneho kolektívu.

Úlohy rady rodičov:

· rokovať s vedením školy pri riešení námietok, pozorovaní a požiadaviek rodičov,

· vyjadrovať sa k celkovej činnosti a riadeniu školy prostredníctvom zástupcov rodičov v rade školy,

· prizývať na svoje zasadnutia členov vedenia školy, prípadne niektorého pedagogického zamestnanca,

· podieľať sa na ochrane práv žiakov v súlade s Deklaráciou práv dieťaťa a Zákonom o rodine,

· aktívne pomáhať pri riešení problémov riešených vo výchovnej komisií – zastupovať práva rodičov alebo práva detí,

· právo vyžiadať od vedenia školy a nepedagogických pracovníkov zabezpečenie ochrany a starostlivosť o ich dieťa (čl.3 Dohovoru o právach dieťaťa) a upozorňovať vedenie školy na nedostatky pri zabezpečovaní ochrany zdravia žiakov (preťažovanie žiakov množstvom domácich úloh, stresujúce prostredie v triede, negatívne javy u detí - používanie drog, fajčenie, šikanovanie),

· pomáhať zabezpečovať technické vybavenie školského zariadenia vyhľadávaním vhodných sponzorov aj z radov rodičov.

Význam Rady rodičov:
· umožňuje efektívnu komunikáciu a výmenu názorov na výchovu a vzdelávanie medzi školou a rodinou,

· vzájomnými kontaktmi sa utvárajú lepšie vzťahy medzi pedagogickými zamestnancami a rodičmi,

· učitelia môžu lepšie spoznávať rodinné prostredie svojich žiakov,
· pomáha napĺňať myšlienku humanizácie školy vťahovaním rodičov do činnosti školy, či už ako aktívnych účastníkov rôznych školských akcií, vedúcich záujmových útvarov, organizátorov besied a kultúrnych podujatí alebo ako dobrých sponzorov,

· je nápomocná pri odhaľovaní rôznych negatívnych javov v škole (šikanovanie, používanie drog a iných omamných a psychotropných látok a pod.), a tým umožňuje vedeniu školy skvalitňovať riadiacu prácu a výchovné pôsobenie v školy.

Čl. XIV. 
Rovnosť príležitostí a prevencia segregácie
Škola dôsledne uplatňuje zásady rovnakého zaobchádzania a rovnosti príležitostí vo výchove a vzdelávaní v súlade s:

· § 3, § 144 a § 153 ods. 1 zákona č. 245/2008 Z. z. o výchove a vzdelávaní (školský zákon),

· zákonom č. 365/2004 Z. z. o rovnakom zaobchádzaní a o ochrane pred diskrimináciou (antidiskriminačný zákon),

· Dohovorom o právach dieťaťa a ďalšími medzinárodnými záväzkami Slovenskej republiky v oblasti ľudských práv a inkluzívneho vzdelávania.

Každý žiak má právo na kvalitné a inkluzívne vzdelávanie bez akejkoľvek formy diskriminácie, segregácie alebo sociálneho vylúčenia. Rozdielne zaobchádzanie na základe etnického alebo národnostného pôvodu, zdravotného znevýhodnenia, sociálneho statusu, jazyka, vierovyznania, pohlavia, rodu, svetového názoru alebo iných chránených dôvodov je neprípustné.

Segregáciou sa rozumie priestorové, organizačné alebo sociálne oddelenie žiakov, ktoré nie je pedagogicky a odborne odôvodnené, a ktoré vedie k ich znevýhodňovaniu alebo diskriminácii. Za segregáciu sa považuje aj vytváranie homogénnych skupín alebo tried bez riadneho odborného dôvodu.

Škola vypracuje a realizuje Plán uplatňovania Štandardov dodržiavania zákazu segregácie vo výchove a vzdelávaní a využíva metodickú príručku desegregácie vydanú MŠVVaM SR ako odborný rámec.

Štandardy dodržiavania zákazu segregácie vo výchove a vzdelávaní sú podrobnejšie rozpracované v Dodatku č. 1 školského poriadku.

DODATOK

Č.1

k školskému poriadku

ŠTANDARDY DODRŽIAVANIA ZÁKAZU SEGREGÁCIE VO VÝCHOVE A VZDELÁVANÍ

Štandardy dodržiavania zákazu segregácie vo výchove a vzdelávaní

Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.  

Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa: 

Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov. 

Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.  

Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi. 

Článok 29 ods. 1: Výchova a vzdelávanie dieťaťa má smerovať k: 

a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;  

b) rozvíjaniu úcty k ľudským právam a základným slobodám a k zásadám zakotveným v Charte 

Organizácie Spojených národov;  

c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram  

d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými  a náboženskými skupinami a osobami domorodého pôvodu;  

e) rozvíjaniu úcty k prírodnému prostrediu.”
 

Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní
. 

Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“
. Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu2a) a v dôsledku ktorého dochádza alebo by mohlo dôjsť  k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok  na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy  a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“
 

Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):  

· výkon práv a povinností žiakov a ich zákonných zástupcov v škole, pravidlá vzájomných vzťahov  a vzťahov s pedagogickými zamestnancami a ďalšími zamestnancami školy, 

· prevádzka a vnútorný režim školy, 

· podmienky na zaistenie bezpečnosti a ochrany zdravia detí a žiakov a ich ochrany pred sociálnopatologickými javmi, diskrimináciou alebo násilím, 

· podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ. 

Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní. 

Štandardy postojov a hodnôt 
Základným predpokladom pre úspešné zavedenie štandardov, ktoré zabezpečia proces prevencie,  či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi.  

Spoločnosť 21. storočia potrebuje občanov, ktorí majú také hodnoty, postoje, schopnosti, poznanie  a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru
. Deskriptory sú popisy a vysvetlenia týkajúce sa konkrétneho žiadúceho správania všetkých aktérov  vo vzdelávaní:  

· Zaobchádzať so všetkými ľuďmi bez rozdielu s rešpektom,  

· Vyjadrovať úctu všetkým bez rozdielu a vnímať rozmanitosť ako príležitosť a prínos pre školu  pri príprave a realizovaní aktivít výchovno-vzdelávacieho procesu.  

· Vyjadrovať druhým ľuďom uznanie ako rovnocenným ľudským bytostiam. 

· Rešpektovať ľudí rôzneho vierovyznania.  

· Rešpektovať ľudí, ktorí majú odlišné politické názory. 

· Prejavovať záujem spoznať presvedčenia, hodnoty, tradície a pohľady druhých ľudí na svet. 

· Dávať priestor druhým ľuďom na vyjadrenie sa.  

· Preukázať prebratie zodpovednosti za svoje skutky.  

· Ospravedlniť sa, pokiaľ niekomu ublížim. 

· Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov. 

Štandardy vyplývajúce z definície segregácie vo výchove a vzdelávaní: 
· Škola a školské zariadenie pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR
. 

a) Štandardy priestorovej desegregácie: 
· Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone
.  

· Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovnovzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.  

· Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín. 

b) Štandardy organizačnej desegregácie: 
· Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny  žiakov a poslucháčov
. 

· Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program
, individuálny učebný plán
 alebo poskytnuté podporné opatrenia
. 

· Všetky  skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania. 

· Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole
. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie. 

Štandardy sociálnej desegregácie 
· Škola alebo školské zariadenie využíva potrebné a dostupné inkluzívne podporné opatrenia  na podporu sociálneho začlenenia žiakov a poslucháčov a vytváranie pozitívnej podporujúcej sociálnej klímy v škole a školskom zariadení, ktorá prispieva k destigmatizácii a odstraňovaniu stereotypov a predsudkov. 

· Škola alebo školské zariadenie organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy alebo školského zariadenia, medzi žiakmi ako aj rodičmi. 

· Škola alebo školské zariadenie prijíma, vzdeláva a vychováva všetky skupiny žiakov  a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.  

· V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone. 

· Škola alebo školské zariadenie umožňuje všetkým skupinám žiakov a poslucháčov,  aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje. 

· Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona. 

Praktické opatrenia na uplatňovanie Štandardov dodržiavania zákazu segregácie
1. Plán uplatňovania štandardov: škola vypracuje takzvaný „Plán uplatňovania štandardov dodržiavania zákazu segregácie“, ktorý bude obsahovať:

· ciele a opatrenia na aktuálny školský rok,

· zodpovedné osoby za ich realizáciu,

· termíny plnenia,

· spôsob vyhodnocovania.

Tento plán bude aktualizovaný podľa potreby a bude zohľadňovať aktuálne nástroje zavedené na podporu zákazu segregácie

2. Zodpovedná osoba: škola v rámci personálnych možností určí konkrétnu osobu vo funkcii (napr. zástupca riaditeľa alebo koordinátor inklúzie), ktorá bude:

· sledovať dodržiavanie štandardov,

· prijímať a preverovať podnety,

· navrhovať nápravné opatrenia.

3. Systém monitorovania a podnetov: škola zavedie mechanizmus:

· polročného hodnotenia situácie (napr. na pedagogickej rade),

· anonymného podávania podnetov (schránka dôvery, online formulár),

· evidencie prijatých podnetov a spôsobu ich riešenia.

4. Školenia zamestnancov: škola zorganizuje aspoň raz ročne školenie pre pedagogických a odborných zamestnancov na tému prevencie segregácie, inklúzie a práce s rozmanitosťou. Škola si takisto bude viesť záznam o dátume, obsahu a účastníkoch školenia.

5. Organizácia tried a aktivít: škola stanoví pravidlá prideľovania žiakov a detí do tried tak, aby nevznikali homogénne skupiny podľa pôvodu alebo sociálneho statusu. Škola sa zaväzuje plánovať spoločné projekty a mimoškolské aktivity, ktoré spájajú žiakov a deti z rôznych prostredí.

6. Krízové situácie: škola vypracuje inkluzívny plán pre prípad dištančného alebo obmedzeného vyučovania. Zahrnie do neho opatrenia na zabezpečenie rovného prístupu ku vzdelávaniu pre všetkých žiakov a deti a takisto podporné kroky po návrate do školy.

Spolupráca s kontrolnými orgánmi: v prípade potreby škola poskytne súčinnosť a dokumentáciu pri kontrolách zo strany Štátnej školskej inšpekcie, verejného ochrancu práv a iných oprávnených subjektov.










Dodatok č. 2

Deklarácia práv dieťaťa a Dohovor o právach dieťaťa

Deklarácia práv dieťaťa a Dohovor o právach dieťaťa Deklarácia práv dieťaťa, ktorú prijala OSN roku 1959, obsahuje 10 morálnych princípov potvrdzujúcich, že "ľudstvo je povinné dať dieťaťu to najlepšie čo má”. Roku 1979 v medzinárodnom roku dieťaťa sa začali práce na Dohovore o právach dieťaťa, ktorý predstavuje historickú dohodu štátov a preto má širokú podporu. Roku 1990 pristúpila k nemu aj Slovenská republika.

Deklarácia práv dieťaťa: 

1. Dieťaťu náležia všetky práva uvedené v tejto deklarácii. Na tieto práva majú nárok všetky deti bez jedinej výnimky, bez rozdielu rasy, farby, pohlavia, reči, náboženstva, politického alebo iného presvedčenia, národného alebo sociálneho pôvodu, majetkového alebo iného spoločenského postavenia, či už dieťaťa samého alebo jeho rodiny. 

2. Dieťaťu sa má dostať zvláštnej ochrany a treba mu zákonmi a inými prostriedkami, zabezpečiť, aby sa v slobodných a dôstojných podmienkach zdravým a normálnym spôsobom vyvíjalo telesne, duševne, mravne, duchovne a sociálne. Pri prijímaní zákonov hlavným hľadiskom majú byť najvlastnejšie záujmy dieťaťa. 

3. Dieťa má mať od narodenia právo na meno a štátnu príslušnosť. 

4. Dieťaťu sa majú dostať výhody sociálneho zabezpečenia. Má mať právo dospievať a vyvíjať sa v zdraví, preto treba jemu a jeho matke poskytovať zvláštnu starostlivosť a ochranu vrátane primeranej starostlivosti pred narodením a po ňom. Dieťa má mať právo na primeranú výživu, bývanie, zotavenie a zdravotnícke služby. 

5. Telesne, duševne alebo sociálne postihnutému dieťaťu treba poskytnúť zvláštnu opateru, výchovu a starostlivosť, akú vyžaduje jeho konkrétny stav. 

6. Plný a harmonický rozvoj osobnosti dieťaťa vyžaduje lásku a porozumenie. Všade kde je to možné, má vyrastať obklopené starostlivosťou a zodpovednosťou svojich rodičov a vždy v ovzduší lásky a mravnej a hmotnej istoty, výnimkou mimoriadnych okolností sa dieťa nemá odlúčiť od matky. Má byť povinnosťou spoločnosti a úradov venovať osobitnú starostlivosť deťom, ktoré nemajú rodinu a tým, ktorým sa nedostáva primeraných prostriedkov na výživu. Je žiadúce, aby štát poskytoval finančnú alebo inú pomoc, na výživu mnohopočetným rodinám. 

7. Dieťa má nárok na vzdelanie, ktoré má byť bezplatné a povinné, aspoň na základnom stupni. Má sa mu dostávať vzdelávanie, ktoré mu zvýši jeho všeobecnú kultúrnu úroveň a poskytne mu rovnaké možnosti rozvíjať svoje schopnosti a svoje názory a svoj zmysel pre mravnú a spoločenskú myseľ, aby sa mohlo stať užitočným členom spoločnosti. 

8. Dieťa má byť za každých okolností medzi prvými , ktorým sa poskytuje pomoc.

9. Dieťa má byť chránené pred všetkými formami zanedbávania, krutosti a využívania. Dieťa sa nesmie zamestnávať pred dovŕšením primeraného, minimálneho veku, v nijakom prípade ho nemožno nútiť alebo mu dovoliť, aby vykonávalo prácu alebo zamestnanie, ktoré je na úkor jeho zdravia alebo vzdelávania alebo bráni jeho telesnému, duševnému alebo mravnému vývinu. 

Dieťa treba chrániť pred pôsobením, ktoré môže podnecovať rasovú, náboženskú alebo akúkoľvek inú formu diskriminácie. Dieťa sa má vychovávať v duchu porozumenia, znášanlivosti, priateľstva medzi národmi, mieru a bratstva všetkých ľudí, aby si plne uvedomovalo, že má svoje sily a schopnosti venovať službe ostatným ľuďom.

Dohovor o právach dieťaťa: 

1. Právo na pomoc a ochranu: právo vyžaduje pomoc deťom a ich ochranu zo strany rodiny i spoločnosti. 

2. Právo na vývoj: právo na vývoj sa týka vzdelania, právo na hru a prázdniny i na kultúrne aktivity. 

3. Právo na slobodný prejav: základom otvorenej demokracie spoločnosti je sloboda prejavu. Každý z nás si môže myslieť čo chce a slobodne to vyjadriť. 

4. Právo na slobodu vyznania a náboženstva: spoločnosť vyznáva aj naše právo ţiť podľa vlastného náboženského a národného presvedčenia. 

5. Právo na spravodlivosť: máme právo, aby iní nepoznali naše súkromie bez nášho súhlasu. Ak sa tak nestane, máme právo domáhať sa spravodlivosti. 

6. Právo na slobodu pokojného združovania a zhromažďovania sa: sloboda pokojného združovania a zhromažďovania sa pramení z prirodzenej potreby každého človeka spájať sa s inými ľuďmi.

Dodatok č. 3
Ochrana detí pred negatívnymi javmi a opatrenia proti šíreniu drog 
v školskom prostredí

Prevencia proti šikanovaniu

Aj napriek tomu, že súčasná škola by mala smerovať k demokratickým princípom vo výchove a mala by viesť žiakov ku komunikácii a rešpektu, objavuje sa u detí a mládeže stále častejšie jeden z najvýraznejších sociálno patologických javov a to je šikanujúce správanie. Posledné výskumy ukazujú, že na našich školách prešlo šikanovaním 41% - toto je varujúci signál a pokiaľ bude predovšetkým pedagogická verejnosť pred týmto fenoménom zatvárať oči, možno predpokladať, že výskyt agresorov či obetí sa bude stále zvyšovať. Agresori často zostávajú nepotrestaní a obeť si nesie do ďalšieho života pocit nespravodlivosti a krivdy.

Šikanovanie a teasing

V pedagogickej praxi je potrebné rozlíšiť dva základné termíny: šikanovanie a teasing.

Za teasing môžeme označiť správanie, ktoré zdanlivo šikanovanie pripomína. Ide o nevinné doťahovanie medzi deťmi - napr. na druhom stupni ZŠ, kedy chlapci provokujú dievčatá, pretože sa im páčia. Dievčatá kričia, smejú sa, niekedy chodia žalovať, dospelí však vidia, že im toto doťahovanie chlapcov vôbec nie je nepríjemné a ich sťažovanie je len formálne. Jedná sa  normálny jav.
Šikanovaním (šikana z francúzskeho chicane= zlomyseľné obťažovanie, týranie, prenasledovanie) rozumieme akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide

 o cielené, opakované, obyčajne trvalejšie použitie násilia resp. agresívneho konania 
a manipulácie jedného žiaka voči druhému žiakovi alebo skupine žiakov, ktorí sa z najrôznejších dôvodov nevedia, alebo nemôžu brániť. Ide o úmysel spôsobiť obeti utrpenie.
Toto správanie musí spĺňať základné podmienky:

1. Ide o prevahu sily nad obeťou - nie vždy sa musí jednať o prevahu fyzickú(tzn., že fyzicky silnejší jedinec trápi fyzicky slabšieho jednotlivca). K fyzickej prevahe často môže dochádzať, ale nie vždy. Môže sa jednať i o prevahu vo forme psychickej sily (tzn., keď psychicky odolnejší jednotlivec trápi psychicky menej odolného jednotlivca). Tieto prípady nebývajú zriedkavé, vyskytujú sa na všetkých typoch a stupňoch škôl.

Ubližovaný jednotlivec býva väčšinou osobou, ktorá navonok "vyžaruje" signály slabosti. Je zarazený, nedokáže sa so spolužiakmi prirodzene komunikovať, stojí v pozadí, môže byť aj drobne fyzicky odlišný. Takéto dieťa je veľmi často terčom nemiestnych žartov, nadávok, urážok. Stáva sa však, že takéto dieťa je nútené psychicky silnejšiemu slúžiť, nechá sa ním manipulovať alebo vydierať.
Aj v skupinovej podobe môže fungovať prevaha sily - tzn. väčšie množstvo trápi menšie množstvo detí v triede. V skupine môže pôsobiť určitý klan silných jedincov, Ktorý na seba "nabaľuje" stále ďalších a ďalších. Jednotlivci, ktorí sa nechcú stať členmi tohto klanu, sa stávajú skupinovo slabšími a sú opäť nútení väčšine slúžiť.

2. Obeť vníma útok ako nepríjemný - napr. v škole sa objavujú medzi deťmi rôzne prezývky. Niektoré dieťa sa s prezývkou stotožní, je na ňu hrdé, nie je pre neho urážkou - tu sa v žiadnom prípade nejedná o  zámerné ubližovanie. V mnohých  prípadoch môže byť prezývka nepríjemná, dieťa sa jej bráni, zúri kvôli nej - trieda touto prezývkou naschvál provokuje spolužiaka - ten sa môže i agresívne brániť. Je označený za agresora, unikne nám však, že práve on je tou obeťou, pretože sa bráni nepríjemnému útoku zo strany spolužiakov. V tomto zmysle agresori "hrajú" na najcitlivejšie strunky osobnosti dieťaťa, a to je jeho rodina.
Dieťa napr. zo sociálne slabšieho prostredia na adresu svojich rodičov počuje nepríjemné poznámky, jeho rodičia sú hanení vďaka svojmu správaniu či postaveniu v spoločnosti.

3. Dlhodobosť ale krátkodobosť útoku - šikanovanie je väčšinou postupne sa rozvíjajúce negatívne správanie voči spolužiakovi či  spolužiakom, môže to však byť jednorazový, krátkodobý akt, ktorý vo svojej podstate spĺňa dve vyššie uvedené podmienky. Krátkodobé šikanovanie je veľakrát ďaleko nebezpečnejšie. Jednak prebieha v samotnej triede a učiteľ o ňom nevie. Po druhé ho za šikanu ani  nepovažujeme.

Varovné signály:

·  Priame ( výsmech triedy pri neúspechu pred tabuľou, nadávky, prezývky, kritika, výčitky, pohŕdanie, dieťa dostáva povýšenecké rozkazy, ktorým sa snaží vyhovieť, údery, strkanie, bitky s jedným slabým účastníkom....)
· Nepriame - dieťa má nevysvetliteľné odreniny, škrabance, je osamotené, bez kamarátov, do triedy vchádza súčasne s učiteľom, pôsobí nešťastne, neisto, ustrašene, má nadmernú absenciu, je nesústredené, má poškodené veci....)

Znaky šikany:

·  nepomer síl medzi útočníkom ( agresorom)
· jasný zámer ublížiť druhému
· opakovanie incidentov
· útočníkom je jeden alebo skupina
Následky šikany:

· problémy vo vyučovaní (nepozornosť, vyrušovanie...)
· psychosomatické prejavy (bolesti hlavy, brucha, poruchy príjmu potravy, spánku....)
· záškoláctvo
· depresie, neurózy, stavy úzkosti
Príčiny šikany:

· usporiadanie školského prostredia
· temperament dieťaťa
· vplyv rodiny
Opatrenia školy:

Základným opatrením školy je dodržiavať princíp "Sme škola, kde sa šikanovanie netoleruje v žiadnych podobách!"

1) Oboznámiť žiakov, rodičov a zamestnancov školy s podstatou, formami a nebezpečnými dôsledkami šikanovania, aj s prejavmi antisociálneho správania jednotlivcov i skupín. Ide o dôsledné oboznámenie sa s vnútorným poriadkom školy, v ktorom sú zakotvené pravidlá správania žiaka, sankcie pri ich porušení.

2) Nepodcenovať prejavy šikanovania.

3) Vytvárať príjemnú a bezpečnú klímu v škole, v triednom kolektíve.

4) V  škole vykonávať priebežný prieskum súvisiace s výskytom násilia, agresie a šikanovania, spolupracovať pri ňom s rodičmi, učiteľmi. Využiť metódy rozhovoru s deťmi, dotazníkovú formu pre učiteľov i žiakov, metódu pozorovania.

5) Hrové aktivity a modelové situácie implementovať do viacerých predmetov a všetkých činností a situácií v škole, v ktorých sa žiak učí prijímať všeobecné hodnoty spoločnosti, identifikovať sa s nimi a konať v ich duchu v každodennom živote.
6)  Zúčastňovať sa akreditovaných programov Štátneho pedagogického ústavu, metodicko-pedagogických centier a ďalších subjektov poskytujúcich vzdelávanie pre výchovných poradcov, koordinátorov prevencie, riaditeľov škôl a školských zariadení a ďalších pedagogických a odborných zamestnancov.

7) Informovať o možnosti nahlásiť podozrenie alebo prejavy šikanovania prostredníctvom kontaktnej osoby(výchovný poradca, školský špeciálny pedagóg, koordinátor prevencie), alebo triednemu  učiteľovi či riaditeľke školy, rsp. formou schránky dôvery.

8) Zvýšiť dozor pedagogických zamestnancov cez prestávky, pred začiatkom vyučovania, po jeho skončení i v čase mimo vyučovania žiakov, a to najmä v priestoroch, kde k šikanovaniu už došlo alebo by k nemu mohlo dôjsť.
9) Oboznámiť pedagogických zamestnancov so systémom školy pre oznamovanie a vyšetrovanie šikanovania, zvyšovať informovanosť pedagogických zamestnancov, organizovať semináre s odborníkmi zaoberajúcimi sa danou problematikou.

10) 11.Informovať všetkých zamestnancov, žiakov aj rodičov o tom, čo robiť v prípade, keď sa dozvedia o šikanovaní (umiestniť na prístupné miesto kontakty a telefónne čísla na inštitúcie, ktoré sa problematikou šikanovania zaoberajú).

11) Spolupracovať s odborníkmi z príslušného CPPa P, CŠPP, resp. ďalšími odbornými pracoviskami a poradenských a preventívnych služieb v regióne. 
12) V pracovnom poriadku školy vymedziť oznamovaciu povinnosť pre pedagogických aj nepedagogických zamestnancov.
13) Viesť písomné záznamy o riešení konkrétneho prípadu.

14) Zamerať pozornosť na problémových aj novonastupujúcich žiakov.

15) Prostredníctvom hrových aktivít, cvičení, skupinových prác, diskusií a riešení modelových situácií viesť žiakov k zdravému spôsobu života, rozvíjať ich záujmy, viesť ich k rozvíjaniu úcty k sebe,  k druhým, naučiť žiakov otvorene komunikovať, riešiť konflikty, zvyšovať ich sebavedomie, Využívať pri tom pochvaly, ocenenia, pozitívne prijatia.

Opatrenia na riešenie situácie

Pre obete a ich rodičov

1.Vyhľadať pomoc výchovného poradcu, školského špeciálneho pedagóga, resp. inú odbornú pomoc (CPPPaP, CŠPP, pedopsychiater apod.)

2.Zvýšiť informovanie rodičov.

3.Naučiť dieťa obranné stratégie.

4.Poradenstvo pre rodičov obetí.

Záver

Postupovať v zmysle platných právnych noriem. 

Dôsledne spolupracovať s rodinou obete i agresora.

Zachovať dôvernosť informácií.

Spolupracovať s kompetentnými orgánmi.

Zamedziť akejkoľvek forme násilia, týrania, zneužívania detí.

Venovať pozornosť primárnej prevencii vytvorením optimálnych podmienok pre zdravý vývin detí, realizovať aktivity zamerané na včasnú elimináciu vznikajúcich problémov u žiakov.

Na úrovni sekundárnej prevencie zabrániť fixovaniu sociálnopatologických javov 

( spolupráca s rodinou, odbornými inštitúciami). 

V prípade porušenia dohodnutých pravidiel riaditeľka školy vyvodí voči zamestnancovi, u ktorého bolo zistené porušenie dohodnutých pravidiel, postih za porušenie pracovnej disciplíny v zmysle platných predpisov.

� Chránené dôvody podľa antidiskriminačného zákona sú charakteristiky ľudí, úzko spojené s ich dôstojnosťou a identitou, ktoré nesmú byť zneužité pre neprípustné rozdielne zaobchádzanie s nimi. Sú to: „pohlavie, náboženské vyznanie alebo viera, rasa, príslušnosť k národnosti alebo etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie alebo dôvod oznámenia kriminality alebo inej protispoločenskej činnosti“ � HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h �§ 2 ods. 1 zákona č. 365/2004 Z. z.�� HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h �  �� HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h � �


� � HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h �§ 2 ods. �� HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h �1�� HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h � �� HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h �zákona č. 365/2004 Z. z. (antidiskriminačný zákon)�� HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h � �� HYPERLINK "https://www.slov-lex.sk/pravne-predpisy/SK/ZZ/2004/365/" \l "paragraf-2" \h � �


� � HYPERLINK "https://www.slov-lex.sk/ezbierky-fe/pravne-predpisy/SK/ZZ/2008/245/" \l "paragraf-7a.nadpis" \h �§ 7a zákona č. 245/2008 Z. z. (školský zákon)�� HYPERLINK "https://www.slov-lex.sk/ezbierky-fe/pravne-predpisy/SK/ZZ/2008/245/" \l "paragraf-7a.nadpis" \h � �


� � HYPERLINK "https://www.slov-lex.sk/ezbierky-fe/pravne-predpisy/SK/ZZ/2008/245/" \l "paragraf-26" \h �§ 26 zákona č. 245/2008 Z. z. (školský zákon)�� HYPERLINK "https://www.slov-lex.sk/ezbierky-fe/pravne-predpisy/SK/ZZ/2008/245/" \l "paragraf-26" \h � �


� � HYPERLINK "https://www.slov-lex.sk/ezbierky-fe/pravne-predpisy/SK/ZZ/2008/245/" \l "paragraf-145a" \h �§ 145a zákona č. 245/2008 Z. z. (školský zákon)�� HYPERLINK "https://www.slov-lex.sk/ezbierky-fe/pravne-predpisy/SK/ZZ/2008/245/" \l "paragraf-145a" \h � �


� Podrobné informácie ku krízovým udalostiam na školách sú dostupné � HYPERLINK "https://www.minedu.sk/krizove-udalosti-na-skolach/" \h �na webovom sídle ministerstva�� HYPERLINK "https://www.minedu.sk/krizove-udalosti-na-skolach/" \h �.� 

